cyanic-selkie/wikianc huggingface dataset:
אסף שוסטר
ביוגרפיה
במהלך לימודיו שימש שוסטר כעוזר הוראה באוניברסיטה העברית. לאחר סיום הדוקטורט החל לעבוד כמרצה בטכניון; בשנת 1996 קיבל תואר של מרצה בכיר, בשנת 2000 הפך פרופסור חבר ובשנת 2007 קודם לדרגת פרופסור מן המניין.
מיכאיל אוליאנוב
חייו
אוליאנוב היה פעיל בחיים הציבוריים. הוא מונה למספר תפקידים במנגנון איגוד עובדי תעשיית הקולנוע, איגור עובדי התיאטרון וכו'. בהיותו חבר מפלגה פעיל הוא אף נבחר לחבר בוועד המרכזי של המפלגה הקומוניסטית של ברית המועצות.
אסף שוסטר
ביוגרפיה
בשנת 2016 הקים יחד עם נתן בנדלר ודניאל מוסקוביצ'י סטארטאפ שנקרא CYIOT - Cyber of Things, העוסק בנושא בטיחות סייבר והגנה על הטווח האלחוטי בתקשורת הארגונית, ושימש שם כמנהל טכני ראשי עד למכירתה לחברת אורקסטרה בשנת 2019.
מיכאיל אוליאנוב
חייו
אוליאנוב הפסיק להופיע על במת התיאטרון בשנת 2005. מיכאיל אוליאנוב נפטר ב-26 במרץ 2007 במוסקבה ונטמן בבית העלמין נובודוויצ'יה.
אסף שוסטר
ביוגרפיה
כיום, שוסטר מלמד קורסים בטכניון בנושא מערכות מחשבים ובחישוב מקבילי ומבוזר, ומנחה סטודנטים לתארים שני ושלישי. במקביל הוא מנהל מחקרים בנושא של ניתוח, אנליטיקה, וניטור של זרמי מידע מסיביים.
מיכאיל אוליאנוב
חייו
התיאטרון העירוני באומסק נקרא על שמו וכל שנה במחוז אומסק מוענק פרס על שמו עבור פעילות בתחום התיאטרון.
אליפות ארצות הברית הפתוחה 1985
תחרות הנשים
מנצחת תחרות 1984 מרטינה נברטילובה במשחק הגמר נפגשה עם האנה מנדליקובה  והפסידה ב-3 מערכות.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מנצחי תחרות 1984 ג'ון פיצג'רלד ותומאס שמיד  השתתפו בתחרות אך עם פרטנרים אחרים. במשחק הגמר קן פלאק ורוברט סגוסו נפגשו עם אנרי לקונט ויאניק נואה  וניצחו ב-4 מערכות. באותה שנה הם זכו גם באליפות וימבלדון.
תחרות זוגות נשים
בתחרות השתתפו 64 זוגות. להלן דירוג הזוגות החזקות:
מנצחות תחרות 1984 מרטינה נברטילובה ופם שרייבר נפגשו משחק הגמר עם קלאודיה קודה-קילש  והלנה סוקובה  והפסידו ב-3 מערכות.
תחרות זוגות מעורבים
בתחרות השתתפו 32 זוגות. להלן זוגות שזכו בדירוג:
מנצחי תחרות 1984 מנואלה מלייבה ( בולגריה) וטום גוליקסון הודחו בסיבוב השני. מרטינה נברטילובה והינץ גונטהארט  נפגשו במשחק הגמר עם אליזבת סאיירס וג'ון פיצג'רלד  וניצחו בשתי מערכות. באותה שנה הם ניצחו גם באליפות צרפת הפתוחה.
ישראל באליפות
בתחרות הגברים לישראל היו 3 נציגים:
שחר פרקיס השתתף בתחרות הגברים לצד ג'ון מקיין. הם הפסידו בסיבוב הראשון.
שחר פרקיס השתתף גם בתחרות זוגות מעורבים לצד פני ברג מארצות הברית. הזוג ניצח בסיבוב הראשון בשתי מערכות. בסיבוב השני הם נפגשו עם הזוג המדורג מס' 1 בתחרות והפסידו בשתי מערכות.
אסף שוסטר
פרסים
במסגרת פעילותו, זכה שוסטר במלגות ופרסים רבים, בניהם:
אלן פוליקאוסקי
'''אלן מ. פוליקאוסקי (באנגלית: Ellen M. Pawlikowski''') היא קצינה בדימוס בדרגת גנרל, אשר בתפקידה האחרון פיקדה על פיקוד הציוד של חיל האוויר של ארצות הברית.
ביוגרפיה
את שירותה בחיל האוויר החלה כקצינת מחקר ופיתוח בחיל האוויר בתחום הפרדה וניתוח גזים לצורך מערכות ששימשו את התוכנית האמריקאית למעקב אחר פעילות גרעינית ברחבי העולם. שירתה במרכז היישומים הטכניים ובמעבדת השליטה והבקרה. בשנים 1994–1997 שירתה במחלקת ההגנה, כראש ענף במשרד עוזר מזכיר ההגנה לענייני אנרגיה אטומית וכעוזרת מזכיר ההגנה לענייני מניעת הפצת נשק להשמדה המונית. בתפקידה הבא מונתה לעמוד בראש תוכנית חדשנית בתחום אימון צוותי אוויר באמצעות סימולטורים המדמים מצבים מציאותיים.
במרץ 2005 מונתה למפקדת כנף מערכות התקשורת של לוויינים צבאים, בתפקיד זה קודמה לדרגת בריגדיר גנרל. ביולי 2007 מונתה לסגנית המרכז למערכות טילים וחלל. ביוני 2008 מונתה לסגנית ראש משרד הסיור הלאומי וקודמה לדרגת מייג'ור גנרל. בפברואר 2010 מונתה למפקדת מעבדות המחקר של חיל האוויר. ביוני 2011 קודמה לדרגת לוטננט גנרל ומונתה למפקדת המרכז למערכות טילים וחלל. ביוני 2014 מונתה לסגנית צבאית במשרד עוזר מזכיר ההגנה לענייני רכש.
ביוני 2015 קודמה לדרגת גנרל ומונתה למפקדת פיקוד הציוד של חיל האוויר. היא שירתה בתפקיד עד ספטמבר 2018.
לאחר שחרורה מונתה לחברה במועצת המנהלים של ריית'און.
פרס גרייסי
פרסי גרייס  (באנגלית: Gracie Awards) הם פרסים המוענקים על ידי קרן הברית למען נשים בתקשורת (AWM) בארצות הברית, כדי לכבד ולהכיר בעבודות של נשים, עבור נשים, ועל נשים, כמו גם בנשים אשר תרמו באופן יוצא דופן בתחום המדיה אלקטרונית ותחומים נושקים.
היסטוריה
טקס פרסי גרייסי נערך על ידי קרן הברית למען נשים בתקשורת  (AWM), מאז 1975. הפרסים הם על שמה של כוכבת הרדיו והטלוויזיה גרייסי אלן. אלן הייתה קומיקאית ובדרנית מצליחה, וכן יזמית ואקטיביסטית. כמחצית מהצמד ברנס ואלן, עם בעלה ג'ורג' ברנס, שהיה אחד המופעים הקומיים הבולטים ביותר בהיסטוריה האמריקאית, גרייסי הייתה מודל לחיקוי עבור נשים בתחומי התקשורת והבידור.
טקסי פרס גרייסי מחולקים לשניים. בערב הראשון מתקיימת גאלת עניבה שחורה בה מוענקים הפרסים המרכזיים, ואשר נערך בבוורלי הילס, קליפורניה. החלק השני הוא פחות רשמי, ומתקיים במסגרת ארוחת צהריים, בה מוענקים פרסים מקומיים, פרסי אינטרנט, ופרסי סטודנטים. חלק זה מתקיים בניו יורק.
קטגוריות
בין הקטגוריות של הפרסים:
עונת 2011/2012 בבונדסליגה
הרטה ברלין ואאוגסבורג (בפעם הראשונה בתולדות המועדון) עלו מהליגה השנייה.
על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.
בורוסיה דורטמונד זכתה בתואר האליפות בפעם החמישית בתולדות המועדון ובפעם השנייה ברציפות. היא זכתה גם בגביע.
פ.צ. קלן ופ.צ. קייזרסלאוטרן ירדו לבונדסליגה השנייה. הרטה ברלין ירדה ליגה לאחר סדרת משחקי מבחן (מפגש כפול) נגד פורטונה דיסלדורף.
כדורגלנים מצטיינים
קלאס יאן הונטלאר, ששיחק בשאלקה 04, אשר כבש 28 שערים, זכה בתואר מלך השערים של הליגה.
משרד הפנים (האימפריה הרוסית)
משרד הפנים של האימפריה הרוסית היה גוף הכוח המבצע של מועצת השרים של האימפריה הרוסית, שביצע תפקידים מינהליים בתחומי ביטחון המדינה, ביטחון הציבור, אכיפת החוק, ניהול הרשויות המקומיות, מאבק בפשע, הפעלת שירותי הכבאות, אבטחת מתקני מאסר, מערכת הרישוי, צנזורה בתקשורת המונים והוצאות ספרים. משרד הפנים של האימפריה הרוסית ריכז בידיו את המשימות המגוונות ביותר הן של משטרת הביטחון והן של משטרת ביטחון הציבור.
בניין משרד הפנים
מטה המשרד שכן בבניין בסוללת פונטנקה בסנקט פטרבורג. הבניין הוקם בשנות 1830 על פי פרויקט של האדריכל האיטלקי קארלו רוסי בהשתתפות יוסף שרל והוא חלק מקטעים מככר אוסטרובסקי ותיאטרון אלכסנדרינסקי, רחוב האדריכל רוסי וכיכר לומונוסוב. בשנים 1847 עד 1917 אויש על ידי משרד הפנים. מאז 1925 שוכן בבניין בית הדפוס לניזדאט.
היסטוריה
שינויים בניהול המשרד הרחיבו וצמצמו את יכולתו של משרד הפנים, בכפוף להלך הרוח בממשלת הצאר. בשנת 1826 הוקמה "הלשכה המיוחדת" של שר המשטרה לשעבר והוקמה המחלקה השלישית בלשכת הוד מעלת הקיסר כגוף לביטחון פנים. הטיפול בכלכלה הועבר בחלקו לתחום שיפוטם של משרדי האוצר ומשרד רכוש המדינה. מאידך, בשנת 1832, המשרד קיבל לידיו את סמכות הטיפול בענייני דת, בשנת 1862 הועברה הצנזורה לתחום שיפוט משרד הפנים, בשנת 1865, במהלך רפורמה במשרד הרכבות, המשרד קיבל לידיו את ענייני בניית תשתיות משטרתיות ובשנת 1868 הוא כלל את משרד הדואר והטלגרף שבוטל והנהלתו הייתה גם חלק ממשרד הפנים לפני 1830.
בשנת 1880 צורפה המחלקה השלישית למשרד לענייני פנים והשר הופקד על ראש חיל הז'נדרמים כראש הז'נדרמים. מאז שנת 1843 היה אחראי משרד הפנים על המחלקה הסטטיסטית הממשלתית ובשנת 1861 הוקמה תחתיה מחלקת זמסטבו מיוחדת; התקנה ב-12 ביולי 1889 על ראשי מחוז זמסטבו העניקה לשר הפנים את תפקידי הפיקוח השיפוטי. משרד הכלא הועבר בשנת 1895 ממשרד הפנים לידי משרד המשפטים. בשנת 1880 הוקם משרד מיוחד, המשלב כשלעצמו חלקים מהדואר וענייני דת; אך ב-1881 הוא בוטל וחזר לאחריות משרד הפנים.
עמדתו המיוחדת של משרד הפנים בקרב שאר המשרדים נקבעת לא רק על פי ריבוי, גיוון וחשיבות תפקידיו, אלא גם על ידי העובדה שהוא בעיקר היה ממונה על המשטרה ועל ביצוע חובה של כל צווי הממשלה בכלל, לא משנה לאיזה משרד הוא שייך.
מבנה
לשר לענייני פנים ניתנו שני עוזרים, שזכויותיהם נקבעו בצווים מיוחדים. בשנת 1895, הרכב משרד הפנים היה כדלקמן: מועצת השר, הוקמה על בסיס משותף, אך עם סטייה מסוימת בענייני מחלקת זמסטבו; מנהל ראשי לדואר וטלגרף; המנהל הראשי לענייני דפוס, האחראי על הצנזורה, וכן פיקוח על מפעלי התעשייהעל סחר הספרים; מחלקה רפואית ומועצה, ועדה וטרינרית מייעצת, שהפכה באפריל 1901 למנהלת הווטרינריה של משרד הפנים של האימפריה הרוסית, המועצה הסטטיסטית והוועדה המרכזית לסטטיסטיקה, הוועדה הטכנית לבנייה, משרד השר ומחלקות לעניינים כלכליים, משטרתיים ועוד.
יחסי אוסטרליה–קירגיזסטן
סקירה כללית
שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של קירגיזסטן בעקבות קריסת ברית המועצות.
קרי אלווס
אייבן סימון קרי אלווס (באנגלית: Ivan Simon Cary Elwes; נולד ב-26 באוקטובר 1962) הוא שחקן קולנוע בריטי-אמריקאי. ידוע בעיקר בזכות תפקידיו הראשיים בסרטים "הנסיכה הקסומה", "המסור" ו"רובין הוד: גברים בגטקעס", ובתפקידי משנה בסרטים "גלורי", "טוויסטר" ו"צילו של ערפד".
ביוגרפיה
אלווס נולד בשכונת וסטמינסטר בלונדון, אנגליה שבממלכה המאוחדת, למשפחה נוצרית-קתולית בעיקרה, אם כי סבה של אמו היה יהודי. הוריו הם הצייר דומיניק אלווס ומעצבת הפנים טסה קנדי. אחיו הם האמן דמיאן אלווס והמפיק קאסיאן אלווס. לאחר שהוריו התגרשו אמו נישאה למפיק היהודי אמריקאי אליוט קסטנר. גדל כנוצרי קתולי ולמד ב"בית הספר הארו" ובבית הספר לדרמה "האקדמיה למוזיקה ולאמנויות הדרמה של לונדון". בגיל 19 נסע לארצות הברית ללמוד ב"מכללת שרה לורנס" שבניו יורק, שם גם למד משחק בבתי הספר "אולפן השחקנים" ו"מכון לי סטרסברג לתיאטרון וקולנוע".
קולנוע
את הקריירה שלו החל אלווס באמצע שנות ה-80 בדרמה הביוגרפית הגאה "בארץ אחרת" בה שיחק לצידם של קולין פירת' ורופרט אוורט. פרץ לתודעה הבריטית בשנת 1986 בדרמה הרומנטית "ליידי ג'יין" בה שיחק בתפקיד הלורד ג'יולפורד דאדלי בעלה של מלכת אנגליה ג'יין גריי (הלנה בונהם קרטר). הבמאי רוב ריינר שצפה באלווס בתפקידו הראשי הראשון החליט ללהק אותו בשנה שלאחר מכן לתפקיד הראשי בפנטזיית הקאלט "הנסיכה הקסומה" בתור נער החווה ווסטלי. ב-1989 שיחק אלווס בדרמת המלחמה ההיסטורית "גלורי" בתפקיד מייג'ור קאבוט פורבס סגנו של קולונל רוברט גולד שו (מתיו ברודריק). ב-1990 שיחק בדרמת המרוצים "ימי הרעם" בתור נהג המרוצים ראס ווילר וב-1991 בפרודיה "לרקוד עם טייסים" בתפקיד הטייס קנת ג'ורג'י.
ב-1992 השתתף במותחן האימה של פרנסיס פורד קופולה "דרקולה" בתור הלורד ארתור הומלנד. ב-1993 שיחק אלווס בתפקיד רובין הוד בפרודיה של מל ברוקס "רובין הוד: גברים בגטקעס" ובמותחן הפסיכולוגי "דלוקה עליו עד מוות" בתור הכתב ניק אליוט. ב-1994 שיחק בעיבוד הקולנועי השני ל"ספר הג'ונגל" בתפקיד קפטן ויליאם בון. ב-1996 הופיע בסרט האסונות שובר הקופות "טוויסטר" בתפקיד המטאורולוג ד"ר ג'ונס מילר. ב-1997 זכה אלווס לביקורות טובות על הופעתו במותחן המשטרתי "חתום בנשיקה" בתור הבלש ניק ראסקין והופיע בקומדיה המצליחה "שקרן שקרן" בתור ג'רי, החבר החדש של אודרי ריד. ב-1998 דיבב בסרט האנימציה "החרב הקסומה" וב-1999 שיחק בתפקיד השחקן המצליח ג'ון האוסמן בסרטו של טים רובינס "לנענע את העריסה".
בשנת 2000 שיחק בתפקיד צלם הסרט "נוספראטו" פריץ ארנו ווגנר בסרט האימה "צילו של ערפד". ב-2001 הופיע בתור השחקן תומאס איינס בדרמה הביוגרפית של פיטר בוגדנוביץ' "יללת החתול". ב-2004 התפרסם אלווס ברחבי העולם בסרט האימה העצמאי המצליח "המסור" בתפקיד ד"ר לורנס גורדון הנחטף לצורך משחקו של הרוצח "ג'יגסו" (טובין בל). בנוסף שיחק בקומדיה "הקסם של אלה" בתפקיד סר אדגר, דודו החמדן של הנסיך צ'ארמונט (יו דנסי). ב-2007 שיחק בדרמה הקומית "החוק על פי ג'ורג'יה" בתור ארנולד, אביה החורג של הנערה רייצ'ל וילקוקס (לינדזי לוהן). ב-2008 הופיע במותחן האימה "רוצח האלף- בית" בתור קנת שיין, החבר של החוקרת מייגן פייג' (אלייזה דושקו). ב-2009 דיבב אלווס מספר דמויות בסרט האנימציה התלת־ממדי המצליח של רוברט זמקיס "רוחות חג המולד". ב-2010 חזר אלווס לתפקיד ד"ר לורנס גורדון בחלק האחרון של "סדרת סרטי המסור" "המסור 7". ב-2011 שיחק בקומדיה "קשר לא מחייב" בתור הרופא ד"ר מטצנר. בשנת 2014 שיחק בקומדיה "משתוללת" בכיכובה של סלינה גומז.
טלוויזיה
אלווס הופיע בעונה השביעית של הסיטקום "סיינפלד" בפרק 24, כאשר ג'רי ואיילין ניסו להפריד בינו לבין אשתו. בנוסף הופיע בעונה התשיעית של סדרת המתח "תיקים באפלה" בחמישה פרקים בתפקיד בראד פולמר, עוזר מנהל ב-FBI ובן זוגה לשעבר של הסוכנת המיוחדת מוניקה רייס (אנבת' גיש).
ב-2005 שיחק במיני סדרה המבוססת על חייו של האפיפיור יוחנן פאולוס השני (ג'ון וויט) בתפקיד קרול יוזף ווֹיטילה בצעירותו. שיחק בשלושה פרקים בסדרת המשטרה הקומית "בניחוש חוקר" בתפקיד גנב האומנות הקנדי פייר דספרו.
בשנת 2019 הופיע בעונה השלישית של "דברים מוזרים", כראש העיר לארי קלינה. באותה שנה הצטרף לצילומי העונה השלישית של "גברת מייזל המופלאה".
חיים אישיים
הוא בזוגיות עם הצלמת ליסה מרי קורביקוף משנת 1991. השניים התארסו ב-1997, ונישאו בשנת 2000. לשניים בת אחת.
פרשת מקדונלד ומקדונלד'ס
פרשת מקדונלד ומקדונלד'ס (ע"א 8483/02 אלוניאל בע"מ נ' מקדונלד) היא סכסוך משפטי בין שחקן הכדורסל אריאל מקדונלד לבין חברת אלוניאל בע"מ, הזכיינית הישראלית של רשת המזון המהיר העולמית מקדונלד'ס.
הפרסומות
בשנת 2000 הוציאה חברת בורגר קינג פרסומת ובה נראה השחקן כדורסל אריאל מקדונלד מתדפק על דלתות סניף של רשת בורגר קינג, ונאלץ להסיר את חולצתו עם הכיתוב "מקדונלד" על מנת לאכול בסניף. הפרסומת מסתיימת כאשר אריאל אוכל מנה של מזון מהיר בעודו לובש חולצה עם הכיתוב "בורגר קינג", ואומר:.
הערעור לעליון
בבית המשפט העליון נהפכה חלקית פסיקת בית המשפט המחוזי: נקבע כי לא נפגעה זכותו של מקדונלד לפרטיות, אלא בלבד. במסגרת זו עסק חלק ניכר בפסק הדין בהצדקה של "הזכות לפרסום" ובעיגונה בחוק הישראלי. בנוסף לכך, נקבע כי מקדונלד הפר את סימן המסחר של "אלוניאל", ועליו לפצותה.
הזכות לפרטיות
השופט ריבלין דחה את הקביעה של בית המשפט המחוזי לפיה נפגעה זכותו של אריאל מקדונלד לפרטיות. השופט אליעזר ריבלין קבע כי לא ניתן לטעון כי פרסומת עם שימוש של ידוען פגעה בפרטיותו, כאשר אותו ידוען אינו נמנע משימוש מסחרי בשמו עבור תשלום. הזכות לפרטיות נועדה להגן על אדם החפץ בצנעת חייו, ואילו ידוען המאפשר שימוש מסחרי בשמו לא חפץ בצנעת חייו, אלא בתשלום נאות עבור השימוש בשמו:
הזכות לפרסום
היא זכות כלכלית המקנה לידוען בלעדיות על השימוש בשמו לצורכי פרסום. השופט ריבלין קובע כמובן מאליו שהזכות לפרסום של אריאל מקדונלד נפגעה על ידי "אלוניאל". בפסק דין תקדימי לגבי מעמד הזכות לפרסום הניח השופט ריבלין את ההצדקות לקיומה של זכות זו, וכן את העיגון לקיומה בחוק הישראלי.
הצדקות לזכות לפרסום
ההצדקה הראשונה לזכות לפרסום, מתבססת על הרציונל שנתן ג'ון לוק לזכות הקניין. הקניין, על פי לוק, הוא תוצר של העבודה והמאמץ שהשקיע עבורו האדם. ריבלין קובע שהרציונל של העבודה רלוונטי גם לגבי הזכות לפרסום, למרות שפרסומו של הידוען הוא בעיקר תוצר של אהדה ועניין של הציבור, שכן גם זכויות קנייניות אחרות (כמו נדל"ן, או יצירת אמנות) הן תוצר של הבניה חברתית וביקוש של צרכנים.
הצדקה נוספת לזכות לפרסום מתבססת על ניתוח כלכלי של המשפט. השימוש בזכות לפרסום:. ההתאמה של הצדקה זו לזכות לפרסום שנויה במחלוקת, כיוון שקיימים תמריצים משמעותיים יותר לפרסומו של אדם, ובנוסף ישנם פרסומים שנוצרו מהתנהגות שלילית שלא רצוי לעודד אותה.
הצדקה שלישית נשענת על ההבנה של זכות הקניין כאמצעי לחלוקה נבונה של משאבים מוגבלים. הזכות לפרסום, על פי הצדקה זו, היא משאב מוגבל שיש להגן עליו מפני שימוש מופקר שיאבד את הערך הפרסומי של הידוען. יש חולקים על גישה זו, וסוברים שפרסום אינו משאב מוגבל.
ההצדקה האחרונה שמציג ריבלין לזכות לפרסום נשענת על הגישה של לזכות הקניין. על פי רדין, הקניין אינו תוצר של עבודה אלא חלק בלתי נפרד מאישיות של האדם. על פי תפיסה זו, הזכות לפרסום נובעת מכך שהחומר הפרסומי העומד למסחר הוא דמותו של האדם.
הזכות לפרסום בחוק הישראלי
לאחר שהצדיק את קיומה של, עוסק השופט ריבלין בחיפוש אחר מקור חוקי לקיומה של זכות זו. הוא דוחה את האפשרויות לעגן את הזכות בעוולת גנבת עין או בחוק זכויות יוצרים, ומגיע למסקנה כי האכסניה הראויה לזכות לפרסום היא בדיני עשיית עושר ולא במשפט: חוק עשיית עושר ולא במשפט קובע כי התעשרות שלא על פי דין או על פי חוזה על חשבון אדם אחר - חוזרת לאדם שהעושר נעשה על חשבונו. לפיכך - לידוען יש זכות לתבוע את הרווחים שנוצרו מפרסום שמו שלא בהסכמתו.
תוצאת הערעור
למרות שחלק ניכר בפסק הדין עסק בהצדקה של ועיגונה בחוק עשיית עושר ולא במשפט, למעשה קבע בית המשפט העליון כי במקרה זה התקיימו נסיבות מיוחדות בהן אין לבצע השבה של ההתעשרות מ"אלוניאל" לאריאל מקדונלד, שכן חברת "אלוניאל" רק הגיבה לפרסום הביקורתי כלפיה. כמו כן שאר העילות שהובאו בפסק הדין של בית המשפט המחוזי נפסלו, והפיצוי שחויבה "אלוניאל" לשלם בוטל. מנגד, אריאל מקדונלד חויב לשלם ל"אלוניאל" פיצוי בסך 20,000 דולר בגין הפרת סימן המסחר שלה. השופטת מרים נאור סברה שאף אחד מהצדדים לא זכאי לפיצוי, אך היא הייתה במיעוט ודעתה לא התקבלה.
גמר הליגה האירופית 2013
גמר הליגה האירופית 2013 התקיים באמסטרדם ארנה באמסטרדם, הולנד ב-15 במאי 2013, ובו נקבע כי הזוכה בטורניר הליגה האירופית לעונת היא צ'לסי האנגלית, שניצחה במשחק את בנפיקה ליסבון הפורטוגלית בתוצאה 2-1. הייתה זו המהדורה ה-42 של המפעל, והרביעית מאז המעבר מגביע אופ"א לליגה האירופית.
צ'לסי הייתה לאלופת אירופה המכהנת הראשונה שמופיעה עונה לאחר מכן בליגה האירופית, וזאת לאחר שהייתה לאלופה המכהנת הראשונה שמודחת כבר בשלב הבתים של המפעל. זכייתה בתואר הפכה אותה לראשונה שזוכה בליגת האלופות ועונה לאחר מכן בליגה האירופית. בנוסף, זכייתה בתואר הפכה אותה למועדון הרביעי, אחרי יובנטוס, אייאקס אמסטרדם ובאיירן מינכן, שזכתה בכל שלושת התארים האירופיים הגדולים - ליגת האלופות/גביע אירופה לאלופות, גביע אופ"א/הליגה האירופית וגביע אירופה למחזיקות גביע. צ'לסי העפילה לגמר הליגה האירופית לראשונה בתולדותיה, ובכך הייתה למועדון האנגלי השמיני להופיע בגמר המפעל, והרביעית שזוכה בתואר. מאמן צ'לסי, רפאל בניטס, לא ביצע חילופים כלל במשחק הגמר, וצ'לסי הייתה לראשונה מאז מנצ'סטר יונייטד בגמר גביע המחזיקות ב-1991 שזוכה בתואר אירופי ללא חילופים במשחק הגמר.
שתי הקבוצות התחילו את דרכן האירופית בשלב הבתים של ליגת האלופות. צ'לסי סיימה שישית בלבד בעונת 2011/2012 בפרמייר ליג, אך העפילה לשלב הבתים כאלופת אירופה המכהנת. בנפיקה סיימה את העונה החולפת כסגנית אלופת פורטוגל, כשבאמתחתה שש נקודות פחות מלאלופה פורטו, והעפילה אף היא אוטומטית לשלב הבתים.
במשחק עצמו, לאחר מחצית מאופסת, העלה פרננדו טורס את צ'לסי ליתרון בדקה השישים. שמונה דקות לאחר מכן איזן אוסקר קרדוסו את התוצאה בפנדל, לאחר נגיעת יד של ססאר אספיליקווטה. בדקה האחרונה של תוספת הזמן, נגח ברניסלב איבנוביץ' את שער הניצחון הדרמטי של צ'לסי, שזכתה בליגה האירופית לראשונה בתולדותיה.
צ'לסי
אלופת אירופה המכהנת הוגרלה לשלב הבתים של ליגת האלופות מהדרג הראשון, לצדן של יובנטוס, שחטאר דונצק ונורסאלנד. במשחק הראשון אירחה צ'לסי את יובנטוס, ולאחר חצי שעה כבר אוסקר את הראשון, והשלים צמד כעבור שתי דקות בלבד. חמש דקות בלבד לאחר מכן, החזיר ארתורו וידאל את יובנטוס לתמונה עם שער מצמק, ועשר דקות לסיום השלים פאביו קוואליארלה את חזרתה של יובנטוס עם שער שוויון, 2-2 בסיום. במשחק השני התארחה צ'לסי בקופנהגן אצל נורסאלנד. חואן מאטה כבש ראשון בדקה ה-33, וב-11 הדקות האחרונות של המשחק כבשו דוד לואיז, מאטה שהשלים צמד ורמירס, כדי לקבוע 4-0 בסיום. משם המשיכה צ'לסי למשחק חוץ מול שחטאר, שנהנתה משער מוקדם של אלכס טיישיירה ושער נוסף של פרננדיניו בפתיחת המחצית השנייה כדי להוביל. שער מצמק של אוסקר בדקות הסיום לא עזר, וצ'לסי ירדה מנוצחת, 2-1. במשחק הבא אירחה צ'לסי את שחטאר, ופרננדו טורס העלה אותה ליתרון לאחר שש דקות בלבד. שלוש דקות אחר כך השווה ויליאן את התוצאה, אך אוסקר החזיר את היתרון לצ'לסי על סף ההפסקה. שתי דקות מפתיחת המחצית השלים ויליאן צמד והשווה, אך ארבע דקות בתוך תוספת הזמן כבש ויקטור מוזס שער ניצחון דרמטי שקבע 3-2 בסיום. במשחק החוץ מול יובנטוס הובסה צ'לסי 3-0 משערים של קוואליארלה, וידאל וסבסטיאן ג'ובינקו, ולקראת מחזור הנעילה ידעה צ'לסי כי רק ניצחון של שחטאר על יובנטוס, וניצחון על הדנים במשחק המקביל, יעלו אותה לשמינית הגמר. דוד לואיז בפנדל, טורס עם צמד, גארי קייהיל, מאטה ואוסקר העניקו לצ'לסי 6-1 מרשים, אך במגרש המקביל ניצחה יובנטוס בחוץ ועלתה למקום הראשון בבית. בעקבות חוק שערי חוץ במאזן הפנימי, נותרה צ'לסי במקום השלישי, ושחטאר עלתה על חשבונה.
צ'לסי נשרה לשלבי הנוקאאוט של הליגה האירופית, והחלה את דרכה מול ספרטה פראג הצ'כית. שער של אוסקר שמונה דקות לסיום העניק לצ'לסי 1-0 בחוץ. בגומלין, הדהים דויד לפאטה את הסטמפורד ברידג' בדקה ה-17, אך שתי דקות בתוך תוספת הזמן השווה אדן הזאר את התוצאה ושלח את צ'לסי לשמינית הגמר עם 2-1 בסיכום.
בשמינית הגמר פגשה צ'לסי את סטיאווה בוקרשט הרומנית. במשחק הראשון בחוץ נכנעה צ'לסי לפנדל של ראול רוססקו בדקה ה-34, וירדה מנוצחת, 1-0 בסיום. בגומלין הביתי כבש מאטה את שער היתרון בדקה ה-34, אך בתוך תוספת הזמן של המחצית איזן ולאד קיריקש את התוצאה. צ'לסי הייתה חייבת שני שערים כדי לעלות, והשיגה אותם כאשר ג'ון טרי וטורס קבעו 3-1 בסיום, ועם 3-2 בסיכום, העפילה צ'לסי לרבע הגמר.
ברבע הגמר הוגרלה צ'לסי למפגש מול רובין קאזאן הרוסית. במשחק הראשון בבית העלו טורס ומוזס את צ'לסי ליתרון 2-0, אך ביברס נאתכו החזיר את קאזאן עם פנדל מדויק לפני המחצית. טורס השלים צמד במחצית השנייה וקבע את תוצאת הסיום, 3-1 לצ'לסי. בגומלין בחוץ כבש טורס לאחר חמש דקות וקבע את תוצאת המחצית. בחצי השני השווה איוואן מרקאנו את התוצאה, לפני שמוזס החזיר את היתרון לצ'לסי. גוקדניז קרדניז איזן לשוויון 2-2 ונאתכו בפנדל השלים מהפך עם 3-2, אך התוצאה לא הספיקה לרובין קאזאן, וצ'לסי העפילה עם 5-4 בסיכום.
בחצי הגמר פגשה צ'לסי את פ.צ. בזל השווייצרית. במשחק הראשון בחוץ כבש מוזס כבר בדקה ה-12. שלוש דקות לסיום איזן פביאן שר בפנדל, אך ארבע דקות בתוך תוספת הזמן השיגה צ'לסי שער ניצחון של דוד לואיז, 2-1 דרמטי בסיום. בגומלין בלונדון העלה מוחמד סלאח את בזל ליתרון בתוספת הזמן של המחצית הראשונה, אך טורס, מוזס ודוד לואיז השלימו מהפך, 3-1 לצ'לסי שעלתה לגמר המפעל עם 5-2 בסיכום.
בנפיקה ליסבון
בנפיקה הוגרלה מהדרג השני לשלב הבתים של ליגת האלופות, יחד עם ברצלונה, סלטיק וספרטק מוסקבה. בנפיקה פתחה את משחקיה עם שוויון 0-0 בגלאזגו. במשחק הבית הראשון שלה הפסידה בנפיקה 2-0 לברצלונה, משערים של אלכסיס סאנצ'ס לאחר שש דקות, ושל ססק פברגאס במחצית השנייה. בנפיקה סגרה סבב משחקים עגום מבחינתה, עם הפסד 2-1 במוסקבה. רפאל קריוקה כבש כבר לאחר שלוש דקות, לימה איזן לאחר חצי שעה, אך שער עצמי של ז'ארדל קבע 2-1 בסיום לספרטק. בנפיקה הצליחה להתאושש עם שני ניצחונות ביתיים רצופים. בראשון, ניצחה 2-0 את ספרטק מצמד של אוסקר קרדוסו במחצית השנייה. לאחר מכן אירחה את סלטיק ועלתה ליתרון אחרי שבע דקות, משער של אולה ג'ון. גאורגיוס סמראס עוד איזן בחצי הראשון, אך במחצית השנייה כבש אסקיאל גאראי את שער הניצחון וקבע 2-1 לבנפיקה. למשחק ההכרעה הגיעה בנפיקה מהמקום השני בבית, עם מאזן נקודות זהה לסלטיק, אך עם מאזן פנימי עדיף (תיקו וניצחון). בידיעה שניצחון יעלה אותה לשמינית הגמר בכל מקרה, התארחה בנפיקה אצל ברצלונה, אך לא השכילה לכבוש והשתיים נפרדו בשוויון 0-0. במשחק המקביל ניצחה סלטיק 2-1 את ספרטק, ועלתה למקום השני, כשהיא מותירה את בנפיקה שלישית בבית.
את משחקיה בליגה האירופית, אליה נשרה בעקבות המקום השלישי, החלה בנפיקה מול באייר לברקוזן בגרמניה. שער בודד של קרדוסו לאחר שעה של משחק העניק לקבוצתו מקדמה לקראת הגומלין, 1-0 בסיום. בגומלין הביתי העלה ג'ון את בנפיקה ליתרון בדקה השישים. אנדרה שורלה איזן בחלוף רבע שעה, אך שתי דקות לאחר מכן כבש נמניה מאטיץ' את שער הניצחון של בנפיקה. ניצחון כפול של 3-1 בסיכום שני המפגשים, העלו את בנפיקה לשמינית הגמר.
בשלב שמינית הגמר פגשה בנפיקה את ז'ירונדן דה בורדו הצרפתית. במשחק הראשון בבית ניצחה בנפיקה 1-0, הודות לשער עצמי של סדריק קראסו לאחר עשרים דקות. בגומלין כבש ז'ארדל בדקה השלושים, וקבע כי בורדו תצטרך לנצח בפער שני שערים. צ'ייק דיאבאטה איזן בדקה ה-74, אך כעבור דקה החזיר קרדוסו את היתרון לבנפיקה. שער עצמי של ז'ארדל דקה לתוך תוספת הזמן קבע שוויון 2-2, אך שוב השוויון החזיק דקה בלבד, כאשר שתי דקות לתוך התוספת השלים קרדוסו צמד וקבע 3-2 לבנפיקה בסיום. 4-2 בסיכום לפורטוגלים בדרך לרבע הגמר.
ברבע הגמר פגשה בנפיקה את ניוקאסל יונייטד. במשחק הראשון בליסבון עלו האנגלים ליתרון מהיר משער של פאפיס סיסה בדקה ה-12, אך רודריגו מורנו השווה את התוצאה, ובמחצית השנייה כבשו לימה וקרדוסו (פנדל), וקבעו 3-1 בסיום למארחת. בגומלין בחוץ הובילה ניוקאסל משער של סיסה עשרים דקות לסיום. האנגלים חיפשו שער שני שיעלה אותם לחצי הגמר, אך דווקא בנפיקה מצאה את השוויון בתוך תוספת הזמן, משער של אדוארדו סאלביו.
בחצי הגמר המתינה לבנפיקה פנרבחצ'ה הטורקית. במשחק הראשון באיסטנבול קבע אגמן קורקמז את תוצאת המשחק עם שער בדקה ה-72. בגומלין הביתי כבש ניקולאס גייטן כבר בדקה התשיעית. שוויון בפנדל של דירק קאוט בדקה ה-23 קבע כי בנפיקה תצטרך שני שערים נוספים. בדקה ה-35 החזיר קרדוסו את היתרון לבנפיקה, ובדקה ה-66 השלים צמד שקבע 3-1 לבנפיקה, שעלתה לגמר עם 3-2 בסיכום.
מחצית ראשונה
רפאל בניטס הספרדי, מאמנה של צ'לסי, חסר בסגל שניים מכוכביו בעקבות פציעות - הקשר אדן הזאר והבלם ג'ון טרי, קפטן הקבוצה. בהרכב פתח פרננדו טורס כחלוץ בודד, כשרמירס, חואן מאטה ואוסקר בקו הקישור ההתקפי. בהיעדרו של טרי נטל פרנק למפארד את סרט הקפטן. יוסי בניון, הישראלי הראשון בגמר גביע אופ"א מאז דוד פיזנטי מפ.צ. קלן ב-1986, המתין על הספסל. מנגד, העלה מאמן בנפיקה ז'ורז'ה ז'סוס מערך של שלושה קשרים ושלושה חלוצים, כאשר צמד הארגנטינאים אדוארדו סאלביו וניקולאס גייטן מצטרפים לאוסקר קרדוסו הפרגוואי בחוד, כאשר אנסו פרס, רודריגו מורנו ונמניה מאטיץ' פותחים בקישור. שלושה משחקני ההרכב של שתי הקבוצות שיחקו בעבר במדי היריבה - דוד לואיז ורמירס עברו מבנפיקה לצ'לסי, בעוד מאטיץ' הגיע לבנפיקה מצ'לסי, לאחר עונת השאלה בויטסה ארנהם.
המחצית הראשונה התנהלה בשליטה מוחלטת של בנפיקה. בדקות הפתיחה נראו שחקניה של בנפיקה טוב יותר, הניעו כדור היטב, אך התקשו לייצר מצבי הבקעה נוחים. קרדוסו וגייטן ניסו, אך לא מצאו את המסגרת. הזדמנות טובה נרשמה דווקא לטובת צ'לסי, בדקה ה-38 התחמק למפארד מלואיזאו ובעט כדור מסובב וחזק בחצי גובה. תגובה טובה של ארתור מוראס, שבניגוד לכיוון הזינוק שלח את היד והדף את הכדור, מנעה שער מלמפארד.
עד לתום המחצית לא מצאו הקבוצות את הפרצה, וירדו להפסקה בשוויון 0-0. נתון בולט מהמחצית הראשונה הראה את הדומיננטיות של בנפיקה, כשפטר צ'ך, שוער צ'לסי, נגע בכדור 32 פעמים - יותר מכל שחקן אחר בקבוצתו.
מחצית שנייה
המחצית השנייה נפתחה ללא חילופים, והמגמה נמשכה בדקות הפתיחה, כשסאלביו נגח לידיו של צ'ך מהגבהה של גייטן. בדקה ה-50 כבש קרדוסו בנגיחה, אך השער נפסל בטענת נבדל, אשר התבררה כגבולית.
בדקה השישים, ובניגוד גמור למהלך המשחק, עלתה צ'לסי ליתרון ראשון. צ'ך שלח בידו כדור ארוך, חואן מאטה המשיך בנגיעה לעברו של טורס שהשתלט, עבר את לואיזאו, התגבר גם על ארתור מוראס השוער, ומזווית קשה בעט לשער החשוף כדי לקבוע 1-0 לצ'לסי.
שמונה דקות בלבד עברו, ובנפיקה השיגה את השוויון. קרדוסו הקפיץ כדור לרחבה, ססאר אספיליקווטה מנע בידו מלימה, שנכנס שתי דקות קודם לכן, להגיע לכדור, והשופט ההולנדי שרק לפנדל לזכות בנפיקה. את הבעיטה לקח קרדוסו ובעט פנימה, שוויון 1-1 באמסטרדם.
בדקה ה-81 התקרבה בנפיקה לבצע מהפך. קרדוסו קיבל את הכדור מלימה, נתן לו לקפוץ פעם אחת על הדשא, ומעשרים מטרים בעט מהאוויר לחיבורי השער. זינוק מרשים של צ'ך הציל את צ'לסי מספיגה, הכדור נהדף לקרן. שבע דקות אחר כך, בעט למפארד כדור חזק מ-18 מטרים לעבר החיבורים של בנפיקה. ארתור נכנע, אך הכדור נעצר במשקוף.
שלוש דקות בתוך תוספת הזמן, שניות ספורות לפני שההכרעה עוברת להארכה, השיגה צ'לסי שער ניצחון דרמטי. קרן שהוגבהה מימין על ידי מאטה עברה מצאה את הראש של ברניסלב איבנוביץ', שהתרומם היטב ונגח קשתית לפינה הרחוקה. ארתור לא הגיב וראה את הכדור נכנס. 2-1 בסיום לצ'לסי, שזוכה לראשונה בתולדותיה בליגה האירופית.
צבי ברוורמן
הרב צבי ברוורמן (נולד בשנת ה'תש"ך 1959) הוא ראש אב בית הדין של העיר ביתר עילית, משמש גם כאב בית דין בירושלים בבתי הדין נתיבות חיים והאמת והשלום, וראש כולל לדיינות שערי מישור בירושלים, בנוסף לכך הוא משמש כרב הקהילה הליטאית בשכונת שמואל הנביא בירושלים.
מלבד הרבנות בעיר ביתר עילית, עוסק הרב ברוורמן בנושאים כלליים הקשורים למגזר החרדי, וכחלק מפעילותו הוא מכהן כבורר בנושאים ציבוריים בציבור החרדי וליווי קבוצות רכישה רבות בציבור החרדי.
בשנים האחרונות פעל להזהיר את הציבור מפני השקעות מפוקפקות כמו קרקעות חקלאיות ועוד, לאחר שרבים בציבור החרדי נפלו בהם ועודד השקעות בבתי השקעות יציבים ומובילים במגזר החרדי, כמו כן, שמו הועלה בתקשורת הכללית בהקשר למקרים בהם הורה להפנות תלונות על פגיעות מיניות בתוך הקהילה החרדית, לרשויות המדינה ולגבות את הנפגעים בשלבי החקירה, דבר שרבים מרבני הציבור החרדי נמנעים ממנו.
שמו נקשר במספר מקרי שחיתות.
ביוגרפיה
נולד בירושלים בשנת 1959 לרב נתן ולאה ברוורמן, בצעירותו למד בישיבת פוניבז' בבני ברק. נישא לדבורה, בתו של הרב רפאל רייכמן, ראש ישיבת מאה שערים, הנחשב כמי שהיה מקורב לרב מבריסק ולרב יוסף שלום אלישיב. לאחר נישואיו למד במשך מספר שנים בישיבת בריסק, ולאחר מכן כיהן כר"מ בישיבת באר שלמה, וייסד כולל לדיינות "שערי מישור".
מכהן כיום כראב"ד בית הדין ביתר עילית, כאשר בתחום אחריותו נמצאים, מתוקף היותה עיר חרדית, גם ניהול העיר, כשנושאים של רווחה וחינוך, מובאים לשולחנו, כמו גם קופת הצדקה הכללית של העיר.
במקביל הרב ברוורמן מכהן כאב"ד בבתי הדין נתיבות חיים והאמת והשלום בירושלים, וכן כרב הקהילה הליטאית בשכונת שמואל הנביא בירושלים. חלק ניכר מתחום עיסוקו הוא בנושא הבוררויות, כשעיקר עיסוקו הוא בתחום הבוררויות בין אנשי עסקים ועסקאות נדל"ן, המהווים את תחום התמחותו. כמו כן הוא ליווה קבוצות רכישה רבות, וכן היה הרב שהורה לפלוש לדירות של חברת חפציבה בעת קריסתה, דבר שהוביל לכך שרובם של הקונים קיבלו את דירתם, כאשר הבנקים סופגים את רוב הנזק, במסגרת התארגנות זו, היה אחראי על בניית הדירות לנפגעי החברה בבית שמש ובביתר עילית.
בראשית עידן האינטרנט, עת הוקם אינטרנט אתרוג מבית אינטרנט רימון, התווה הרב ברוורמן את דרכם וסבר כי מכורח המציאות יש לפעול ליצירת אינטרנט נקי עבור הציבור החרדי, דבר שבזמנו היה נתון בדיון בציבור החרדי.
חיבוריו
הרב ברוורמן עוסק בכתיבתו בעיקר בחלק ההלכתי מעשי, בנושאים הלכתיים שנתחדשו לאור המציאות הנוכחית, ובממשק שבין ההלכה לחוק בנושאים שונים.
בשנת 2017 החל לצאת לאור על ידי תלמידיו מפסקיו במסגרת סדרת ספרים הנקראים "מפנקס בית הדין".
פעילותו הציבורית
בפעילותו הציבורית הוא משמש במגוון תפקידים, בהם רב של מוסדות קבר רחל, מראשי ישיבת אורייתא, ונשיא של מוסדות שונים. החל משנת תשפ"ג מכהן כחבר ועדת הרבנים של שיננא.
במסגרת פעילותו הציבורית בעיר ביתר עילית, בולטות הוראותיו במגוון תחומים.
אפליה על רקע גזעני
בשנת 2015 עת ראה כי כשישים בנות לא התקבלו למוסדות החינוך בעיר, כשחלקם הגדול היה על רקע גזעני, הוא דרש מראש העיר שלא לפתוח את שנת הלימודים בכל המוסדות בעיר עד שמנהלי בתי הספר יאותו לשבץ את אותן בנות הוראתו ההלכתית התבססה על דעתו של הרב יוסף שלום אלישיב, שמוסדות המתוקצבים מהמדינה אינם יכולים שלא לקבל את מי שמתאים למוסד. התוצאה לא איחרה לבוא, ולאחר שבוע כל הבנות שובצו.
פגיעות מיניות בתוך הקהילה
בנושא פגיעות והתעללות מיניות הוא מורה בעת הצורך לפנות לרשויות למרות האיסור של "מוסר" כלפי כל מי שפונה לרשויות שאינם דנות על פי התורה כשהוא מנמק זאת בפסק דין שאותם פוגעים נחשבים ל"רודף".
מלחמתו בהשקעות כזב
בשנים האחרונות עסק רבות באזהרת הציבור החרדי מפני השקעות מפקפקות, כשבתחילת שנת 2018 הוא יצא למלחמת חורמה בחגיגת המכירות של קרקעות חקלאיות לציבור, כשלטענתו המוכרים מנצלים את חוסר הידע של אדם מן השורה בנושאים אלו, ומפילים אותם בהשקעות מפוקפקות.
מאבק זה זכה להדים רבים, ואזכורים באתרים והעיתונות החרדית, לאחר שקיבל איומים מיזמים שונים, שעוסקים במכירות קרקעות חקלאיות, אשר חוו ירידה במכירות, הוא קיבל חיזוק משמעותי במכתב מהדיינים הרב מנחם מנדל שפרן והרב יהודה סילמן, שהצטרפו בטענה כי מדובר בחיוב השבת אבדה, ואף שחלק מהקרקעות אכן יופשרו, אך עדיין מדובר בעסקה גרועה.
רוברט האס
רוברט האס (באנגלית: Robert Haas; נולד ב-1 במרץ 1941) הוא משורר, מתרגם ועורך אמריקאי.
ביוגרפיה
רוברט האס נולד למשפחה קתולית בפרוור של סן פרנסיסקו שבקליפורניה. הוא למד בבית ספר קתולי פרטי. אחיו הבכור ואמו הבחינו בכישרונו וסייעו לו רבות בטיפוח כישרון הכתיבה שלו ובפרסום שירתו המוקדמת.
בצעירותו הושפע מפריחת השירה של "דור הביט", מן המשוררים אלן גינסברג, קנת רקסרות' וחבריהם. וכן הושפע מהשירה האסייתית, בעיקר משירת ההייקו היפנית, בשל ריבוי יוצאי אסיה בעירו.
הוא השלים את לימודיו האקדמיים, בתחומי הלשון האנגלית, באוניברסיטת סטאנפורד, ופגש שם משוררים ויוצרים חשובים שלימים קנו להם שם בשירה האמריקאית, כגון רוברט פינסקי, ג'יימס מקמייקל וג'ון פאק.
בשנת 1967 עבר האס למדינת ניו יורק, והורה שירה, כתיבה יוצרת ואנגלית באוניברסיטת באפלו. לאחר מכן שב לקליפורניה, הצטרף לסגל המורים של אוניברסיטת ברקלי, בה הוא מתגורר ויוצר גם היום. האס הקדיש מזמנו ומכוחו גם לפעילות ציבורית, ובעת שהיה "משורר הקונגרס" לחם על שיפור איכות הסביבה.
רוברט האס פרסם שישה כרכי שירה. כמתרגם התפרסם בעיקר בתרגומיו לשירי צ'סלב מילוש.
פרסים
רוברט האס זכה בתואר משורר הקונגרס האמריקאי, בשנים 1995 עד 1997.
יצירתו בתרגום עברי
שירים בודדים משלו תורגמו בידי כמה מתרגמים ונדפסו בכתבי עת ספרותיים.
תומאש אראוז'ו
תומאש למוס אראוז'ו (בפורטוגזית: Tomás Lemos Araújo; נולד ב-16 במאי 2002 בווילה נובה דה פלמיקאו שבפורטוגל) הוא כדורגלן פורטוגזי המשחק בעמדת הבלם בקבוצת ז'יל ויסנטה מליגת העל הפורטוגלית, בהשאלה מבנפיקה ליסבון.
קריירת מועדונים
אראוז'ו גדל במחלקות הנוער של אופרריו פמליקאו, אקדמיית אבולושן סוקר, פלמיירס ובנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית.
קריירה בינלאומית
אראוז'ו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
אל-באחה
אל-בַּאחַה (בערבית:  ٱلْبَاحَة) היא עיר באזור החג'אז שבדרום-מערב ערב הסעודית ובירת מחוז בעל שם זהה. העיר מרוחקת כ-750 ק"מ דרום-מערבית לבירה ריאד וכ-230 ק"מ דרום-מזרחית לעיר מכה ונחשבת לאטרקציה תיירותית פופולרית מאוד. האקלים בעיר נחשב ליחסית נעים, והיא מוקפת ביערות רבים. על פי מפקד האוכלוסין האחרון משנת 2022 התגוררו באל-באחה 90,515 בני אדם.
יום הקופסאות
יום הקופסאות (באנגלית: "Boxing Day" מהמילה "Box" - קופסה), נודע גם בשם ה"בוקסינג דיי", הוא חג רשמי הנחגג במדינות חבר העמים הבריטי לאחר חג המולד, ב-26 בדצמבר מדי שנה. במספר מדינות ביום זה נחגג החג הקתולי יום סטפנוס הקדוש.
מקור שם החג
מקובל לתאר את מקורו של שם החג במנהג שהיה בבריטניה, שבו המשרתים בבתי האצולה נהגו לעבוד בערב חג המולד (הכינו והגישו את ארוחת החג בערב החג ולמחרת בצהרי החג), ורק יום לאחר חג המולד קיבלו את חופשתם ואת מתנותיהם (הקופסאות של המתנות) מהאדונים. מתנות חג המולד כונו "קופסאות חג המולד".
הסבר אחר (התואם יותר את ערכי הנצרות) לשמו של החג - ביום זה פרצו הכמרים את הקופסאות לאיסוף תרומות וחילקו את הכסף לנזקקים.
מועד החג
במקור היה יום החופש שניתן למשרתים - סוף השבוע הראשון שלאחר חג המולד, אולם החל מהמאה ה-19 הכוונה ליום ה-26 בדצמבר - יום לאחר חג המולד, אולם כיום, בהיות החג חג רשמי, אם החג נופל על יום שבת או יום ראשון (ימי שבתון במדינות חבר העמים הבריטי), נדחה יום החג ליום שני.
מנהגי החג
בבריטניה יום הקופסאות הוא חג שבו נהוג לקיים משחקי כדורגל (בדומה למשחקי פוטבול שנערכים בחג ההודיה בארצות הברית).
באוסטרליה נערכים ביום זה משחקי קריקט, וכן מוזנק מנמל סידני מרוץ היאכטות סידני-הובארט - אחד ממרוצי היאכטות העיקריים שנערכים בעולם.
במדינות אירופה
בדנמרק ובהולנד 26 בדצמבר הוא יום חג (הנקרא "der zweite Weihnachtsfeiertag" או anitag באוסטריה).
בית הכנסת העתיק (קרקוב)
בית הכנסת העתיק (ביידיש: אַלְטֶע שׁוּל) של קרקוב הוא בית הכנסת העתיק ביותר בפולין שעדיין עומד על תלו. הוא נמצא בקז'ימייז', פרבר של קרקוב שהיה בעבר עיר עצמאית. בית הכנסת היווה, עד השואה, אחד מבתי הכנסת המרכזיים של יהדות קרקוב.
זמן ייסודו של בית הכנסת אינו ברור. על פי מקורות שונים, בית הכנסת נבנה בשנת 1407 או בשנת 1492 (לפני גירוש היהודים מקרקוב בשנת 1495 ומעבר קהילת קרקוב לקז'ימייז'). הוא שופץ בשנת 1570 תחת פיקוחו של אדריכל איטלקי, מתיאו גוצ'י. במהלך השיפוץ הוגבהו קירות בית הכנסת כדי שיוכל לעמוד בפני מתקפה ולהגן על הנמצאים בו; הקירות ומספר קישוטי פנים עוטרו בסגנון גותי.
בשנת 1794 נאם בבית הכנסת הגנרל הפולני תדיאוש קושצ'ושקו, וקרא ליהודים להצטרף למאבק לעצמאות פולין שבהנהגתו.
במהלך מלחמת העולם השנייה, בית הכנסת נהרס ויצירות האמנות בו נשדדו על ידי הגרמנים. בתקופות מסוימות במלחמה שימש המקום כמחסן עבור הצבא הגרמני. בשנת 1943 הוצאו בו להורג 30 בני ערובה פולנים.
לאחר המלחמה, בשנים 1959-1956, שופץ המבנה על פי אפיונו הגותי כפי שנבנה על ידי גוצ'י. המבנה משמש כיום כאגף של המוזיאון ההיסטורי של קרקוב, העוסק בקהילה היהודית של העיר.
עמיהוד ארבל
עמיהוד ארבל (20 ביוני 1920 - 28 במאי 1987) היה ממייסדי חיל התותחנים וחיל המודיעין בישראל.
קורות חייו ופועלו
ארבל נולד לבן ציון אידלננט ולאה לבית מאירוביץ, משפחה ותיקה בארץ ישראל. האב נבחר לחבר ועד העיר יפו בשנת 1922, ובהמשך שנות ה-20 עברה המשפחה לחיפה לרחוב בן יהודה. מאוחר יותר שינו בני המשפחה את שם משפחתם לארבל. כנער, גילה עניין בצילום. במלחמת העולם השנייה התנדב לבריגדה היהודית ושירת בגדוד תותחי השדה מספר 200. גדוד זה סייע ליחידות הבריגדה בלחימה בגרמנים בצפון איטליה. בתום הקרבות המשיך עם חיילי הבריגדה בחיפוש ניצולים ממחנות ההשמדה. ארבל היה גם חבר במערכת 'החיל', ביטאונה של הבריגדה.
כאשר שב לארץ ישראל בשנת 1946, היה ממייסדי חיל התותחנים וחיל המודיעין. בשנים 1948–1950 היה ראש מדור מחקר, לימים חטיבת המחקר של צה"ל. בשנת 1954 השתחרר משירות הקבע בדרגת רב-סרן והחל לעבוד במערכת הביטחון הישראלית.
ארבל כתב את הספר "תותחים על הסניו - רשימות תותחן עברי" העוסק במערכה על נהר סניו בחזית איטליה במלחמת העולם השנייה שבה לחמה הבריגדה היהודית.
הוא גם תרגם ספרים רבים, בעיקר בנושאי צבא, בהם ספרו של פילדמרשל ארצ'יבלד ויוול, "מסעי המלחמה בארץ ישראל", בהוצאת מערכות שראה אור לראשונה בעברית ב-1951. בהמשך תרגם ספרים נוספים, בהם "מסע לאיכטלאן" של קרלוס קסטנדה, רוב רוי על הירדן, "המהגרים" ו"הדור השני" של הווארד פאסט "המסכה של דמטריוס" של אריק אמבלר ו"במדינה חופשית" של וידיאדר סורג'פרסאד נייפול.
ארבל בבית העלמין קריית שאול.
הדיוויזיה השביעית "מירוט" (צבא הודו הבריטית)
לפני מלחמת העולם הראשונה
הדיוויזיה הוקמה באמצע המאה ה-19 כגוף אדמיניסטרטיבי טריטוריאלי שבעיקר נועד לפקח על הבריגדות שהיו פזורות בתחנות ומחנות באזור העיר מירוט.
ב-1857 פרץ המרד ההודי הגדול שאחד ממרכזיו היה במירוט. חלק מהחיילים ההודים של הדיוויזיה הצטרפו למורדים ונלחמו בחיילים הבריטים של הדיוויזיה. לאחר סיום המרד נבנתה הדיוויזיה מחדש.
ב-1890 החל פרדריק רוברטס, רוזן רוברטס הראשון ברפורמה של צבא הודו ובמסגרת זו נערך שינוי בדיוויזיה. ב-1902 החל הלורד הוריישו קיצ'נר ברפורמה מקיפה של הצבא וב-1904 ניתן לדיוויזיה מספרה "ה-7" והיא הוכפפה לפיקוד המערבי.
החזית המערבית
עם פרוץ מלחמת העולם הראשונה נשלחה הדיוויזיה לחזית המערבית באירופה כחלק מכוח A של חיל המשלוח ההודי. בגלל חשש מפעילות הצי הגרמני באוקיינוס ההודי התעכבה הגעת הדיוויזיות ההודיות לאירופה ורק באוקטובר 1914 נחתו החיילים במרסיי בצרפת. ההגעה לחזית התעכבה עוד בגלל הצורך לצייד את חיילי הדיוויזיה בכלי נשק מודרניים.
הדיוויזיה השתתפה, בשלהי 1914, בקרבות הבאים: קרב לה-בסה (שהיה חלק מקרב המרוץ אל הים), קרב מסין וקרב ארמנטייר. בספטמבר 1915 השתתפה הדיוויזיה בקרב לוס והיה זה הקרב האחרון בו השתתפה הדיוויזיה לפני העברתה.
המערכה במסופוטמיה
באוגוסט 1915 ביקש גנרל ג'ון ניקסון, מפקד המערכה במסופוטמיה, לתגבר את כוחותיו בזירה זו. באוקטובר אושרה העברת 2 דוייוזיות מחזית צרפת למסופוטמיה (הדיוויזיה השביעית והדיוויזיה השלישית "לאהור"). בתחילת נובמבר יצאו הדיוויזיות מקו החזית לכוון נמל מרסיי על מנת להפליג לבצרה בתחילת דצמבר אולם בגלל פעילות ערה של צוללות נדחתה ההפלגה לסוף דצמבר. בתחילת 1916 הגיעה הדיוויזיה השביעית לבצרה וצורפה ל"כוח חידקל" שניסה לפרוץ את המצור על כות. במסגרת מערכה זו השתתפה הדיוויזיה בסדרת קרבות במעלה החידקל וביניהם קרב שייח' סעד, קרב ואדי, קרב אום-אל-האנה וקרב דוג'יילה.
לאחר נפילת כות ומינוי לוטננט גנרל פרדריק סטנלי מוד למפקד חיל המשלוח ההודי במסופוטמיה קיבלה הדיוויזיה הזדמנות למנוחה ותגבור הכוחות לקראת השלב הבא. בתחילת 1917 הייתה הדיוויזיה מעוורבת במערכה השנייה לכיבוש בגדאד ולאחר קרב כות השני השתתפה בכיבוש בגדאד.
המערכה בארץ ישראל
לאחר כיבוש ירושלים בתחילת דצמבר 1917 החליט הפיקוד הבריטי לחזק את כוחותיו בחזית המערבית באירופה ובהתאם לכך הוצאו יחידות בריטיות מחזית ארץ ישראל והוחלפו ביחידות הודיות. במסגרת תהליך זה נבחרה הדיוויזיה השביעית להצטרף למערכה בסיני ובארץ ישראל בפיקודו של אדמונד אלנבי. בדצמבר 1917 עברה הדיוויזיה לארץ ישראל וצורפה לקורפוס ה-21 בפיקודו של לוטננט גנרל אדוארד באלפין תוך שהיא מחליפה את הדיוויזיה ה-52 "לאולנד" שנשלחה לאירופה.
במהלך קרב מגידו, בספטמבר 1918, תקפה הדיוויזיה את מורדותיהם המערביים של הרי השומרון לכוון טולכרם ושכם. בהמשך המערכה הגיעה הדיוויזיה עד לבנון שם סיימה את המלחמה באוקטובר 1918.
ב-1920 פורקה הדיוויזיה.
סדר הכוחות והפיקוד על הדיוויזיה
במהלך פעילותה עברה הדיוויזיה שינויים רבים מבחינת היחידות שהרכיבו אותה. עד הרפורמה של קיצ'נר היוותה הדיוויזיה מפקדה מנהלית למספר רב של יחידות טריטוריאליות ורק לאחר הרפורמה עוצב מבנה הדיוויזיה במתכונת הצבא הבריטי:
בלה שיקי
בלה שיקי (בהונגרית: Siki Béla; 21 בפברואר 1923 – 29 באוקטובר 2020) היה פסנתרן הונגרי.
ביוגרפיה
שיקי נולד בהונגריה ולמד באקדמיה למוזיקה ע"ש פרנץ ליסט בבודפשט אצל לאו ויינר וארנסט פון דוהנאני. בשנים 1942 ו-1943 ניצח בתחרות הפסנתר ע"ש פרנץ ליסט בבודפשט. בשנת 1945 עבר לשווייץ, שם למד אצל דינו ליפאטי וניצח בתחרות ז'נבה בשנת 1948. הקריירה הבינלאומית שלו כסולן הובילה אותו להופיע בכל חמש היבשות עם מנצחים ותזמורות מן השורה הראשונה.
בשנת 1965 עבר שיקי לארצות הברית והחל ללמד באוניברסיטת וושינגטון בסיאטל. בין 1980 ל-1985 לימד בבית הספר למוזיקה של אוניברסיטת סינסינטי ובשנת 1985 חזר לסיאטל, שם המשיך ללמד עד פרישתו ב-2001. שיקי הוציא הקלטות אחדות. לעיתים קרובות הוא הוזמן לשבת בחבר השופטים בתחרויות מוזיקה בינלאומיות, בין השאר בלידס (אנגליה), בז'נבה ובבולצאנו (איטליה).
נפטר ב-29 באוקטובר 2020.
פאולו ברנרדו
פאולו גילהרמה גונסלבש ברנרדו (בפורטוגזית: Paulo Guilherme Gonçalves Bernardo; נולד ב-24 בינואר 2002 באלמדה שבפורטוגל) הוא כדורגלן פורטוגזי המשחק בעמדת הקשר בקבוצת בנפיקה ליסבון.
קריירת מועדונים
ברנרדו גדל במחלקת הנוער של בנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית.
ב-31 בינואר 2023 הושאל אראוז'ו עד לתום עונת לפאסוס די פריירה מליגת העל הפורטוגלית. ב-18 בפברואר ערך את הופעת הבכורה שלו במועדון, בניצחון 3-1 על אשטוריל במסגרת המחזור ה-21 בליגה. ב-6 במרץ הבקיע את שער הבכורה שלו במועדון, בהפסד 2-1 לקאזה פיה א.ק. במסגרת המחזור ה-23 בליגה. בסך הכל ערך 13 הופעות ליגה במהלך תקופת ההשאלה, בהן הבקיע שני שערים.
קריירה בינלאומית
ברנרדו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
זום (יישום)
זום (באנגלית: Zoom) היא תוכנה לקיום שיחות וידאו וועידות וידאו שפותחה על ידי חברת Zoom Video Communications האמריקאית. התוכנה פועלת במחשבים אישיים ובטלפונים חכמים וזכתה לפופולריות רבה בעקבות מגפת הקורונה שחייבה ריחוק חברתי.
התוכנה מופצת בגרסת פרימיום – גרסה בסיסית המאפשרת שימוש חינם, מוגבל מבחינת משך הוועידה ומספר המשתתפים, וגרסה בתשלום – גרסה מלאה ללא מגבלות אלה. בישראל, על שיחות שנוצרו דרך חשבון מוסדי, למשל של משרד החינוך, לא חלות הגבלות כמו זמן שיחה מקוצר.
התוכנה פועלת במערכות ההפעלה Microsoft Windows, macOS, לינוקס, אנדרואיד ו-iOS.
סקירת התוכנה
בראשית ימי המוצר, מאמצים מוקדמים (early adopters) כמו העיתונאי וולט מוסברג הביעו חשש כי איכות התקשורת בזום עלולה להיפגע ככל שמשתמשים נוספים יתחילו להשתמש בתוכנה. ב-2012 לזום היו "רק 1,000 משתמשים", ולפי מוסברג, "ייתכן כי אם מיליונים ישתמשו בו, מהירות ואיכות התקשורת ירדו". בביקורת שכתב בוול סטריט ז'ורנל, הוא ציין כי "זום הוא חלופה אטרקטיבית" לסקייפ ול-Google Hangouts.
ב-2 באפריל 2013, חודשיים לאחר השקת זום, ג'ודי שניידר ופול דוהרטי כתבו את חוות דעתם על זום ב-Construction Executive. הם כתבו כי "הפגישה הראשונה עברה ללא תקלות", והנימה הכללית בסיקורם הייתה חיובית. ב-23 בספטמבר 2013, כשישה חודשים לאחר השקת זום, אמילי ריד כתבה סקירה מקיפה על המוצר, שבו סברה כי "הוא מושלם אם ברצונך להקליט את הפגישה, או לשתף את המסך את הטלפון הסלולרי", אך מנגד "בעוד ששיחות אחד על אחד הן ללא מגבלת זמן בחשבון חינמי, ישנה סוגיה שעשויה להיות מעצבנת והיא ששיחות קבוצתיות בחשבון חינמי מוגבלות לזמן של 40 דקות".
ב-3 באוקטובר 2013, פרסם מגזין Geek סקירה של חלופות ל-FaceTime באנדרואיד, ובה ציין בין היתר את זום וכתב: "על אף שזום תוכננה במקור לפגישות מקצועיות, קל מאוד להסב אותה גם לשימוש אישי". אתר הנשים SheKnows כתב: "זום עוזר לעסקים קטנים להשיג רמת תקשורתיות ששמורה בדרך כלל לארגונים גדולים וממוסדים".
ניטין פרדהאן, מנהל מערכות המידע של מחלקת התחבורה של ארצות הברית, כתב מאמר מערכת למגזין InformationWeek וציין: "לאחר שהשתמשתי בתוכנה במשך שנה, היא הפכה לערוץ התקשורת המרכזי שלי לדיונים בנושאים חשובים, אפילו לפני דואר אלקטרוני וטלפון".
בעיות אבטחה
בנובמבר 2018 נמצאה חולשת אבטחה במוצר (CVE-2018-15715 ) שאפשרה לתוקף שלא עבר הזדהות לזייף הודעות UDP מאחד ממשתתפי השיחה או מהשרת של זום כדי להפעיל פונקציונליות בצד הלקוח. כך תוקף יכול, למשל, להסיר משתתפים משיחות, לזייף הודעות ממשתמשים ולהשתלט על המסך שמשותף בין משתתפי השיחה.
ביולי 2019 פרסם חוקר האבטחה ג'ונתן לייתסצ'ו (Jonathan Leitschuh) מתקפת אפס ימים שמאפשרת לכל אתר לצרף משתמש MacOS ללא הסכמתו לשיחת זום, עם מצלמה דולקת. בנוסף, כל ניסיון להסיר את ההתקנה של זום על מחשב המאק יגרום לתוכנה להתקין את עצמה מחדש ברקע, באמצעות שרת חבוי שהותקן על המכונה בזמן ההתקנה הראשונית ונשאר פעיל אפילו לאחר הסרת ההתקנה. לאחר ביקורת ציבורית על החברה, החברה עדכנה את המוצר והסירה את החולשה ואת השרת החבוי, ובכך אפשרה תהליך מלא של הסרת ההתקנה.
בעקבות התפרצות נגיף הקורונה בישראל והגידול בשימוש באפליקציה, התריעה תהילה שוורץ אלטשולר כי האפליקציה יכולה לאסוף מידע פאסיבי כגון כתובת מגורים בעזרת קובצי עוגיות. עקב התראות נוספות לפרצות אבטחה, החברה הודתה שחלק מהשיחות נותבו דרך סין, ושהקלטות של השיחות נותרו זמינות באופן פומבי במקרים מסוימים, ומנכ"ל זום הודיע כי החברה תתמקד בתיקון בעיות האבטחה. למרות זאת, באפריל 2020 הוגשו מספר תובענות ייצוגיות נגד החברה בנושא זה.
ביולי 2020 פרסמה חברת צ'ק פוינט הישראלית מידע אודות פרצת אבטחה חמורה שגילתה במוצר, המאפשרת לגורמים חיצוניים לזייף קישורים ייעודיים של חברות וארגונים ולהתחזות אליהם.
השפעות ועידות וידאו
היישום מאפשר ועידות וידאו רבות משתתפים ומתאים מאוד לישיבות עבודה, הרצאות וכדומה הדורשות יכולת אינטראקטיבית. הוא נחשב לכלי מהיר ונוח המסוגל לקשר בו זמנית אנשים מכל מקום בעולם. יש משתמשים מסוימים בוועידות וידאו ממושכות שמתלוננים על עייפות. מייחסים זאת לאימוץ העיניים, לחסך בתקשורת בלתי מילולית במהלך הפגישה, לתהיה המטרידה איך אנחנו נראים כשהמצלמה תמיד עלינו, ולהשהיה בתגובת האחר.
בימי הקורונה
גם בישראל בתקופות בהן נסגרו בתי הספר במהלך תקופת הלימודים, אימצה מערכת החינוך בישראל את תוכנת הזום עבור קיום לימודים באופן מקוון. בעקבות הסתגרות הציבור המבוגר בביתו בתקופת הקורונה והפסקת הפעילות במוסדות תרבות, אמנות, מוזיאונים, מועדונים וספריות נפוץ השימוש בזום בקרב גופים רבים, בהם גם גופים פרטיים, על מנת לשמור קשר עם קהלים שונים ולהנגיש באמצעות היישום הרצאות, מצגות, סיורים וירטואליים, הדרכות ועוד.
איסור שימוש בזום
ב-10 באפריל 2020 נאסר בסינגפור על שימוש בזום בחינוך הרשמי, בגלל תלונות על הטרדות מיניות.
בעקבות התגברות המודעות לבעיות האבטחה של התוכנה, החלו חברות וממשלות נוספות לאסור על שימוש בה, בהן גוגל (שגם מתחרה בזום בתחום שיחות הווידאו), SpaceX, ממשלת טאיוואן, ממשלת גרמניה, הסנאט האמריקאי ובתי ספר בכל ארצות הברית.
לימודי גבריות
לימודי גבריות (באנגלית: Men's studies) הוא תחום ידע אקדמי בין תחומי החוקר סוגיות העוסקות בגברים, גבריות, פמיניזם ומגדר בתוך ההקשר הרחב של חברה, תרבות ופוליטיקה.
רקע
לימודי גבריות הוא שדה מחקר אשר התפתח בשנות השבעים כתוצאה מההתעוררות של התנועה לשחרור הגבר ומאז הוא נלמד במוסדות אקדמיים רבים. עד בואו של הגל השני של הפמיניזם הגברים נתפשו בחברה כמגדר הומוגני, אשר זהותו מולדת ואחידה. אולם מאז, ארגונים פמיניסטיים ותנועות למען הומוסקסואלים הציעו צורות חדשות של מיניות וזהויות רבות של גברים ובאופן זה חשפו את הגברויות השונות לשיח פוליטי נוקב. ריווין קונל בספרה "גברויות" שיצא לאור בשנת 1995 אתגרה את השיח על גברים והטביעה את העיקרון של גברויות רבות ושונות, המתקשרות בעמדות כוח נבדלות. בשנת 1991 הוקם האיגוד האמריקאי ללימודי גבריות AMSA -The American Men's Studies Association אשר נותן חסות ללימודי הגבריות. האיגוד מארגן אחת לשנה את הכנס העולמי בתחום גבריות וגברים, שמטרתו לחשוף מחקרים מדעיים עדכניים ולייצר הזדמנות לשיח פעיל ומעמיק בנושאים המשיקים למגדר וגבריות. ההרצאות בכנס עוסקות בדרך כלל בדיון התאורטי על יחסי כוח, פטריארכיה, והיררכיה. כמו גם, במחקרים על גברים בספרות, בהיסטוריה ובפיתוח תאוריות על החוויות של גברים הומוסקסואלים.